CELEX: C2004/262/32
Language: lt
Date: 2004-10-23 00:00:00
Title: Byla C-352/04 Verwaltungsgericht Köln (Vokietija) 2004 m. birželio 30 d. nutartimi pateiktas prašymas priimti prejudicinį sprendimą byloje Versandservice GmbH prieš Vokietijos Federacinę Respubliką, kita byloje dalyvaujanti šalis: Deutsche Post AG

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/19
            
         Verwaltungsgericht Köln (Vokietija) 2004 m. birželio 30 d. nutartimi pateiktas prašymas priimti prejudicinį sprendimą byloje Versandservice GmbH prieš Vokietijos Federacinę Respubliką, kita byloje dalyvaujanti šalis: Deutsche Post AG
   (Byla C-352/04)
   (2004/C 262/32)
   Verwaltungsgericht Köln (Vokietija) 2004 m. birželio 30 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. rugpjūčio 16 d., priimti prejudicinį sprendimą byloje Versandservice GmbH prieš Deutsche Post AG.
   Verwaltungsgericht Köln prašo Teisingumo Teismo atsakyti į šį klausimą:
   Ar EB sutarties 47 straipsnio 2 dalį kartu su EB sutarties 95 straipsniu ir kartu su Direktyvos 97/67/EB (1), pakeistos Europos Parlamento ir Tarybos direktyva 2002/39/EB (2), 12 straipsnio 5 įtrauka ir 7 straipsnio 1 dalimi, reikia aiškinti taip, kad, tuomet, kai universalių paslaugų teikėjas taiko specialius tarifus verslo klientams, kurie išrūšiuotas pašto siuntas pateikia pašto tinklui kitose pristatymo grandinės vietose, o ne pašto skyriuose, šis universalių paslaugų teikėjas yra įpareigotas taikyti šiuos specialius tarifus ir įmonėms, kurios pašto siuntas surenka iš siuntėjo ir jas jau išrūšiuotas pateikia pašto tinklui tame pačiame pašto tinklo skyriuje ir tomis pačiomis sąlygomis kaip ir verslo klientai, ir kad universalių paslaugų teikėjas negali atsisakyti taikyti tokius tarifus motyvuodamas tuo, kad jis yra įpareigotas teikti universalias paslaugas?
   
      (1)  1998 01 21 OL L 15, p. 14.
   
      (2)  OL L 176, p. 21.